open-index/open-wikipedia-markdown huggingface dataset:
Laure (jalkapalloilija)

**Laureano Sanabria Ruiz** eli "Laure" (s. 22. maaliskuuta 1985 Madrid, Espanja) on espanjalainen jalkapalloilija. Hänen luontainen pelipaikkansa on oikea laitapuolustaja, mutta hän pystyy tarvittaessa pelaamaan myös vasempana laitapuolustajana.

## Ura
Laure on Real Madridin kasvatti. Hän pelasi Real Madridin nuorisojoukkueessa, kunnes vuonna 2006 siirtyi Leganésiin. Joukkue pelasi maan kolmanneksi korkeimmalla sarjatasolla Segunda División B:ssä.

Seuraavana kesänä 2007 hän siirtyi Deportivo La Coruñan reservijoukkueeseen, jossa hän vakiinnutti paikkansa aikaisessa vaiheessa. Edustusjoukkueen päävalmentaja Miguel Ángel Lotina huomasi myös pelaajan hyvät esitykset ja nosti hänet lopulta joukkueeseen loukkaantuneen Manuel Pablon paikalle. Ensimmäisen ottelunsa maan pääsarjassa Laure pelasi 13. tammikuuta 2008 Villarrealia vastaan. Kauden päätteeksi hänen sopimustaan jatkettiin vuoteen 2011 asti.

Kaudella 2009–2010 hän pelasi suurimman osan vasempana laitapuolustajana Filipe Luísin loukkaannuttua.

## Lähteet

## Aiheesta muualla
* Esittely Deportivo La Coruñan kotisivustolla
* Tilastot BDFutbol -sivustolla
Kolmivuoroviljely

**Kolmivuoroviljely** on keskiajalla syntynyt viljelymuoto, joka lisäsi maaperän tuottavuutta huomattavasti. Kolmivuoroviljelyn käyttöönoton myötä viljasadot kasvoivat, mikä taasen mahdollisti väestön kasvun ja uuden tekniikan kehityksen.

Ennen kolmivuoroviljelyn käyttöönottoa talonpojat kylvivät peltoon vain syysviljaa, kuten vehnää tai ruista, ja jättivät toisen osan pellosta kesannoksi. Vaikka kesannossa saatettiin viljellä esimerkiksi joitain vihanneksia, sen pääasiallinen tehtävä oli toimia karjan laidunmaana. Tätä järjestelmää kutsuttiin kaksivuoroviljelyksi. Kolmivuoroviljelyssä pelto jaettiin kolmeen osaan; syysviljaan, kevätviljaan ja kesantoon. Kevätviljana käytettiin yleisesti ohraa. Kevätviljan käyttöönotto pienensi erityisesti kesannon alaa, tehostaen maankäyttöä huomattavasti kaksivuoroviljelyyn verrattuna.

## Leviäminen
Ensimmäisiä merkkejä kolmivuoroviljelystä on löydetty Keski-Euroopasta, jossa uusi viljelymuoto on otettu käyttöön noin vuonna 700. Pohjois-Eurooppaan kolmivuoroviljely levisi vasta myöhäiskeskiajalla, noin vuonna 1200. Suomen alueella kolmivuoroviljely vakinaistui vasta 1800-luvulla.

## Lähteet
*http://www.helsinki.fi/kansatiede/histmaatalous/peltoviljely/viljelyjarjestelmat.htm Teppo Korhonen: Viljelyjärjestelmät (viitattu 23.3.2010)
*http://www.erm.ee/vanast/pysi/finpages/pold.html  (viitattu 23.3.2010)
*Muutosten maailma: Ihminen, ympäristö ja kulttuuri (sivu 97)
Ivan Skobrev

**Ivan Aleksandrovitš Skobrev** (, s. 8. helmikuuta 1983 Habarovsk, Venäjän SFNT, Neuvostoliitto) on venäläinen pikaluistelija. Hän on kaksinkertainen olympiamitalisti ja yleisluistelun maailmanmestari.

Skobrev sijoittui Torinon olympialaisissa 2006 kuudenneksi 1&nbsp;500 ja 10&nbsp;000 metrillä. Vancouverissa 2010 hän sai 10&nbsp;000 metrillä hopeaa ajalla 13.02,07 ja 5&nbsp;000 metrillä pronssia ajalla 6.18,05. Lisäksi hän sijoittui neljänneksi 1&nbsp;500 metrillä. Sotšin olympialaisissa 2014 hän oli 5&nbsp;000&nbsp;metrillä seitsemäs.

Skobrev voitti yleisluistelun maailmanmestaruuden Calgaryssa 2011. Lisäksi hän on sijoittunut viidenneksi Moskovassa 2012 ja Hamarissa 2013 sekä kahdeksanneksi Berliinissä 2008 ja Hamarissa 2009. Hän sai matkakohtaisissa MM-kilpailuissa pronssia joukkuetakaa-ajossa Salt Lake Cityssä 2007. 5&nbsp;000 metrillä hän oli samoissa kisoissa viides ja Richmondissa 2009 kuudes. Richmondissa hän sijoittui lisäksi 10&nbsp;000 metrillä viidenneksi. Inzellissä 2011 hän sai pronssia 5&nbsp;000 ja 10&nbsp;000 metrillä sekä oli viides 1&nbsp;500 metrillä. Heerenveenissä 2012 hän saavutti hopeaa 1&nbsp;500 metrillä ja pronssia joukkuetakaa-ajossa. Lisäksi hän oli kuudes 5&nbsp;000 metrillä. Sotšissa 2013 hän sai pronssia 1&nbsp;500 ja 5&nbsp;000 metrillä. Junioreiden yleisluistelun MM-kilpailuissa hän sai hopeaa 2002.

Skobrev voitti kultaa EM-kilpailuissa 2011, ja vuonna 2010 hän sai pronssia. Hän on sijoittunut EM-kilpailuissa lisäksi neljänneksi 2009, viidenneksi 2004, 2006, 2007 ja 2008 sekä kuudenneksi 2013. Maailmancupin kokonaispisteissä hän on sijoittunut 5&nbsp;000 ja 10&nbsp;000 metrin yhteisessä cupissa toiseksi kausilla 2009–2010 ja 2010–2011.

## Ennätykset

## Lähteet
Freefall

**Freefall: America, Free Markets, and the Sinking of the World Economy** on yhdysvaltalaisen taloustieteilijän Joseph Stiglitzin vuonna 2010 ilmestynyt teos, jossa hän käsittelee Yhdysvalloista asunto- ja finanssikuplana liikkeelle lähteneen kriisin syitä.

Stiglitz on keynesiläinen taloustieteilijä: hyvän yhteiskunnan perusta on markkinat, mutta julkinen valta on keskeisessä osassa. Teoksessaan Stiglitz käyttää taloustieteen peruskäsitteitä, kuten ulkoisvaikutus, kannustimet ja informaation jakautuminen epätasaisesti. Hänen näkemyksensä asuntokuplasta on, että vähävaraiset ihmiset, jotka eivät olleet perehtyneet lainojen ehtoihin, saatiin houkutelluksi riskeihin, joita he eivät ymmärtäneet. Toiminnalla oli valtion tuki talletustakuina. Stiglitz kritisoi rahoitusalan muuttumista päämääräksi sinänsä, jolloin sen varsinainen tehtävä, yhteiskunnan palveleminen on unohdettu.

Kirjassaan Stiglitz suhtautuu skeptisesti Barack Obaman mahdollisuuksiin leikata pankkien valtaa riittävästi. Kirja oli kuitenkin jo painettu, kun Obama hyväksyi aloitteita, joihin Stiglitzkin on tyytyväinen.

Taloustoimittaja Matias Möttölän mukaan Stiglitzin analyysit ovat osuvia, mutta tämän uudistusehdotuksia yhteisöllisyyden syntymisestä Yhdysvaltoihin hän ei pidä kovin onnistuneina.

## Katso myös
*Finanssikriisi (2007–2009)

## Lähteet
Isokatu (Kokkola)

**Isokatu** () on Kokkolan keskustassa sijaitseva katu. Isokatu alkaa Rautatieaseman edestä ja loppuu Hollihaantien kohdalla. Noin neljäsosa Isokadusta sijaitsee Suntin vieressä. Isokatu kuulu kaupunginosiin Neristan ja Hakalahti. Isokadun poikittaiset ohituskadut ovat Tehtaankatu, Pitkänsillankatu, Torikatu, Pormestarinkatu, Pakkahuoneenkatu, Antti Chydeniuksenkatu, Härnosandinkatu ja Urheilukatu. 

Isokatu on kesällä hyvin suosittu katu, sekä kesäisin pieni osa kadusta muutetaan kävelykaduksi. Isokadulla sijaitsee monia kauppoja, kuten Halonen ja Kauppakeskus Chydenia. Isokadulla sijaitsee myös Mannerheimin aukio, jonka oikeassa reunassa on vanha Raatihuone ja vasemmassa reunassa sijaitsee Handelsbanken. Isokadulla sijaitsee myös keskustan apteekki.
Chilen presidentti

**Chilen presidentti** () maan vaaleilla valittu sekä valtion- että hallituksenpäämies. Nykyinen presidentti on José Antonio Kast, joka vannoi virkavalansa 11. maaliskuuta 2026.

## Valinta ja pätevyysvaatimukset
Presidentti valitaan suorilla kansanvaaleilla. Tullakseen valituksi ehdokkaan tulee saada vähintään yli 50 % äänistä. Mikäli yksikään ehdokas ei onnistu tässä ensimmäisellä kierroksella, kahden tuolloin parhaiten menestyneimmän ehdokkaan välillä järjestetään toinen kierros.

Maan perustuslain mukaan presidenttiehdokkaan tulee täyttää seuraavat ehdot:

* vähintään 35-vuotias
* syntyperäinen Chilen kansalainen tai tällaisen ulkomailla syntynyt lapsi
* täytyy olla täysin äänioikeutettu

## Tehtävä ja valtaoikeudet
Kauden pituus on neljä vuotta. Kausien määrää ei ole rajattu, mutta samaa henkilöä ei voi valita kahdelle peräkkäiselle kaudelle.

Presidentti toimii maan asevoimien ylipäällikkönä ja voi julistaa sodan.

Vuonna 2011 tehdyn perustuslain lisäyksen mukaan presidentin ensisijainen sijainen maan sisäministeri, joka on virkansa puolesta käytännössä myös varapresidentti, vaikka kyseistä virkaa ei virallisesti ole. Samassa perustuslain lisäyksessä määriteltiin myös vallan siirtyminen sisäministeriltä eteenpäin tarpeen vaatiessa.

## Tunnukset ja etuudet
Presidentti käyttää olkanauhaa, jossa on Chilen lipun mukaiset värit. Lisäksi nauhassa olevaa O'Higginsin koristetta pidetään presidentin vallan symbolina. 

Presidentti on virkansa puolesta myös Chilen ansioritarikunnan suurmestari.

Vuonna 2022 presidentin kuukausipalkka on 7 634 385 pesoa. Presidentin virka-asuntona toimii Santiagossa sijaitseva La Monedan palatsi, jonne maan hallinto muutti vuonna 1846 presidentti Manuel Bulnesin kaudella. Rakennuksen alkuperäinen käyttötarkoitus oli rahapaja.

## Luettelo presidenteistä

Lähde:

## Lähteet
*
*

### Viitteet

## Aiheesta muualla

* Gobierno de Chile  
* Protocolo.org: Cambio de mando: La tradición que se adapta a los tiempos. Protocolo de la cermonia de cambio.  
* ¿Gobierno portaliano o gobierno conservador autoritario?: De los mecanismos constitucionales para garantizar la eficacia del ejercicio del poder en la constitución de 1833
Timo-Jaakko Virkkala

**Timo-Jaakko Virkkala** (20. lokakuuta 1943 Kaustinen – 18. marraskuuta 2015) oli suomalainen pikajuoksija. Hän edusti Kaustisen Pohjan-Veikkoja ja Kälviän Tarmoa.

Virkkala saavutti 100 metrillä SM-pronssia Oulussa 1964. 200 metrillä hän saavutti SM-hopeaa Turussa 1963, Oulussa 1964 ja Jyväskylässä 1965 sekä pronssia Varkaudessa 1968. Lisäksi hän oli samalla matkalla neljäs Porissa 1967, viides Tampereella 1966 ja kuudes Helsingissä 1969.

Hänen 100 metrin ennätyksensä on käsiajalla otettu 10,3, jonka hän juoksi Jalasjärvellä 9. elokuuta 1964. Sitä ei kuitenkaan hyväksytty Suomen ennätykseksi tuulimittarin puuttumisen takia. Hän oli juossut vuotta aiemmin, 30. kesäkuuta 1963, Pattijoella liian kovassa myötätuulessa sekunnin kymmenyksen nopeammankin ajan eli 10,2. Sähköisellä ajanotolla hänen paras aikansa on Seinäjoella 18. heinäkuuta 1975 juostu 11,00. 200 metrillä hänen ennätyksensä on Vaasassa 25. heinäkuuta 1964 juostu 21,5 ja 400 metrillä Poznańissa, Puolassa 26. syyskuuta 1964 juostu 48,0. Sekä 200 että 400 metrin ennätykset ovat käsiaikoja.

Urheilu-uransa jälkeen Timo-Jaakko Virkkala toimi opettajan tehtäviensä ohella ravitoimittajana Keskipohjanmaa-, Hevosurheilu- ja Kasino-lehtiin sekä toimi Kaustisen raviradalla haastattelijana. Hänen muistolähtönsä Timo-Jaakko Virkkala Memorial ajettiin ensimmäisen kerran sunnuntaina 23. toukokuuta 2021. Hänen toimittajana käyttämiään työvälineitä, esimerkiksi ensimmäinen tietokone ja kameroita, on nähtävillä Kaustisen raviradalla yleisölle avoimessa Timo-Jaakko Virkkalan arkistohuoneessa.

## Lähteet
* 
* Kaustisen Pohjan-Veikot: Timo-Jaakko Virkkala
* Kaustisen Pohjan-Veikot: Timo-Jaakko Virkkalan ansioluettelo

### Viitteet
Juan Manuel de Prada

**Juan Manuel de Prada Blanco** (s. 1970 Barakaldo, Espanja) on espanjalainen kirjailija, kulttuurivaikuttaja ja lehtimies. Sukupolvensa muista espanjalaisista kirjailijoista tyyliltään huomattavasti poikkeava Prada kutsuu itseään perinteitä kunnioittavaksi, barokkityyliseksi kirjailijaksi.

## Kirjallinen ura
Juan Manuel de Prada syntyi Baskimaan itsehallintoalueella sijaitsevassa Barakaldon kaupungissa. Lapsuutensa ja nuoruutensa hän vietti Kastilian ja Leónin maakunnassa sijaitsevassa Zamoran kaupungissa. Prada opiskeli lakia Salamancan yliopistossa, mutta siirtyi kirjailijan uralle heti valmistuttuaan. Hänen  esikoisteoksensa *Pimpit* (*Coños*) julkaistiin pieninä underground-painoksina ensi kerran vuonna 1994. Hyvin menestyneestä teoksesta otettiin ensimmäinen virallinen painos seuraavana vuonna. Alun perin *Pimpit* lähti liikkeelle tekijänsä kunnianosoituksena 1900-luvun alkupuolella vaikuttaneelle omaperäiselle kirjailijalle Ramon Gómez de la Sernalle ja tämän kuuluisalle teokselle *Senos* ("Tissit", 1917). *Pimpit* sisältää 52 lyhyttä, useimmiten vain parin sivun mittaista kertomusta, jotka on nimetty kulloisenkin pimpin omistajan mukaan. Prada käyttää kirjassaan runsaasti erilaisia tyylilajeja, mutta pitää huumorin pääosassa lähes kaikissa tarinoissa. *Pimpeistä* tuli nopeasti maailmanlaajuinen menestys ja Suomessakin siitä on otettu useita painoksia.

Vuonna 1997 ilmestynyt *Myrsky* on dekkarimuotoinen kertomus nuoresta taiteentutkijasta Alejandro Ballesterosista, joka matkustaa keskellä talvea tulvien ja lumimyrskyjen runtelemaan Venetsiaan tutkimaan renessanssitaiteilija Giorgionen ''Myrsky''-nimistä maalausta. Neljän päivän aikana Venetsiassa Alejandro rakastuu tapaamaansa erikoislaatuiseen naiseen, joutuu kuuluisan taideväärentäjän murhan silminnäkijäksi ja tutustuu Venetsian synkkään alamaailmaan. *Myrsky* sai Espanjassa arvostetun Premio Planeta -palkinnon.

## Lehtimiesura
Prada kirjoitti lyhyen aikaa El Mundo -sanomalehteen, mutta siirtyi pian ''ABC''-lehden vakituiseksi toimittajaksi. Hänen *ABC*-lehteen kirjoittamansa tähänastiset artikkelit ovat ilmestyneet alkukielellä kolmena niteenä. Lehtikirjoittajana Prada esiintyy yleensä konservatiivisten arvojen puolustajana. Aborttia, eutanasiaa ja homoseksuaalisuutta koskevissa kysymyksissä Prada tukee voimakkaasti katolisen kirkon virallisia kantoja.

Viime vuosina Prada on esiintynyt usein myös television ja radion ajankohtaisohjelmissa.

## Teoksia (Romaanit ja lyhyiden tarinoiden kokoelmat)
* *Pimpit* (Coños, 1994). Suomentanut Tarja Härkönen. Like, 1997.
* *El silencio del patinador*. Valdemar, 1995. (Novelleja)
* *Las máscaras del héroe*. Valdemar, 1996.
* *Myrsky* (La Tempestad, 1997). Suomentanut Tarja Härkönen. Like, 1999.
* *Las esquinas del aire: en busca de Ana María Martínez Sagi*. Planeta, 2000.
* *La vida invisible*. Espasa-Calpe, 2003.
* *El séptimo velo*. Seix-Barral, 2007.

## Aiheesta muualla

*Juan Manuel de Pradan kotisivu 
*Haastattelu. Koskee Pradan toimittajanuraa  
*Haastattelu 
*''Pimpit''. Arvostelu Ylioppilaslehdessä
*''Myrsky''. Lukijamielipiteitä Bookcrossing-sivustolla
Jacopo della Quercia

**Jacopo della Quercia** oli italialainen kuvanveistäjä (n. 1374–1438), kotoisin Sienasta. Hän oli varhaisrenessanssin edelläkävijä, jonka voimakkaan ilmeikkäät muodot vaikuttivat myös Michelangeloon. 

## Tärkeimmät teokset

**Ilaria del Carreton hautamuistomerkki*, 1406, Lucca
**[[Baptisterio]]n kasteallas*, 1416, Sienan tuomiokirkko
**Fonte Gaian suihkukaivo*, 1419, Siena, Piazza del Campo
**Kohokuvia* San Petronion pääovessa, noin 1430, Bologna

## Lähteet
* Tietojätti, 2. painos, Gummerus 1993
### Viitteet

## Aiheesta muualla
Heath Miller

**Heath Miller** voi tarkoittaa seuraavia henkilöitä:

* Heath Miller, australialainen televisionäyttelijä
* Heath Miller, yhdysvaltalainen amerikkalaisen jalkapallon pelaaja
* Heath Miller, yhdysvaltalainen showpainija.
Risto Makkonen

**Risto Pentti Olavi Makkonen** (s. 13. heinäkuuta 1947 Sääminki) on suomalainen toimittaja. Koulutukseltaan hän on yhteiskuntatieteiden maisteri. Hän aloitti Yleisradiossa *[[A-Studio]]n* kesätoimittajana vuonna 1971. TV-uutisiin Makkonen siirtyi 1970-luvulla toimien tuolloin ulkomaantoimittajana. 1980-luvulla hän palasi A-studion *Ulkolinja* -ohjelmaan. Turvallisuus- ja integraatiopolitiikkaa harrastanut Makkonen päätyi 1990-luvulla töihin Brysseliin Suomen ulkoministeriön lehdistöneuvokseksi ja kahteen kertaan kirjeenvaihtajaksi. Myöhemmin hän työskenteli jälleen toimittajana YLE:n *A-Studiossa*, kunnes jäi eläkkeelle vuonna 2012.

## Lähteet
Renny Jokelin

**Renny Pertti Jokelin** (s. 1952) on suomalainen toimittaja ja tutkija. Hän valmistui vuonna 1974 yhteiskuntatieteiden kandidaatiksi Tampereen yliopistossa pääaineenaan tiedotusoppi. Hän toimi tutkijana Tampereen yliopistossa ja Alkoholitutkimussäätiössä sekä Yleisradion televisiouutisten kesätoimittajana 1970-luvulla. Vuosina 1978–1979 hän oli perustamassa Ruotsinsuomalaisten arkistoa Tukholmaan. Vuosina 1979–1996 hän toimi Helsingin Sanomien palveluksessa ulkomaan- ja taloustoimittajana ja oli kuusi vuotta kirjeenvaihtajana Pariisissa ja Brysselissä. Hän toimi Euroopan parlamentin Suomen tiedotustoimiston päällikkönä vuosina 1996–2005. Hän palasi journalismiin ja Ylen palvelukseen loppukesällä 2005. Sen jälkeen hän on toiminut A-Studion toimittajana ja toimitussihteerinä  ja MOT (televisio-ohjelma)n tuottajana.

Kautena 2014–2015 hän on Tampereen yliopistossa journalistiikan vierailevana professorina. 

Jokelin on saanut valtion tiedonjulkistamispalkinnon Ydin-lehden toimituskunnan jäsenenä vuonna 1980 ja henkilökohtaisesti EU-journalismista vuonna 1995.

## Lähteet

 

## Aiheesta muualla
* Renny Jokelin Imdb:ssä
*
Manuel Fernández Muñiz

**Manuel Fernández Muñiz** eli **Manu** (s. 9. toukokuuta 1986 Gijón, Espanja) on espanjalainen jalkapallomaalivahti. Hän edustaa tällä hetkellä Espanjan Segunda Divisiónissa pelaavaa Alcorcónia.

## Ura
Manu on kotikaupunkinsa Sporting Gijónin kasvatti. Hän teki ensiesiintymisensä edustusjoukkueessa kaudella 2005–2006, sen pelattua Segunda Divisiónissa. Vuonna 2007 hän siirtyi Deportivo La Coruñaan, jossa hän kuitenkin pelasi reservijoukkueessa seuraavat kaksi kautta.

Kaudella 2009–2010 Gustavo Munúan siirryttyä Málagaan, Manu nostettiin edustusjoukkueeseen Daniel Aranzubian varamaalivahdiksi. Ensimmäisen ottelunsa maan pääsarjassa hän pelasi 23. maaliskuuta 2010, kun ykkösmaalivahti Aranzubia ajettiin 10-minuutin kohdalla ulos kentältä punaisella kortilla.

## Lähteet
* Tilastot BDFutbol -sivustolla 
* Tilastot Transfermarkt-sivustolla
Berndt Otto Stackelberg (vanhempi)

**Berndt Otto Stackelberg** (14. toukokuuta 1662 Tallinna – 29. elokuuta 1734 Turku) oli ruotsalainen sotamarsalkka. Hän osallistui suureen Pohjan sotaan everstinä ja oli Ruotsin Suomessa olleiden joukkojen ylipäällikkö sodan jälkeen.

## Elämäkerta
Stackelberg palveli ennen suuren Pohjan sodan syttymistä Hollannissa ja Ranskassa. Siellä hän otti osaa useille sotaretkille ja piirityksiin. Sodan sytyttyä hänet nimitettiin vuonna 1700 kenraaliadjutantiksi. Eversti Stackelberg nimitettiin 11. maaliskuuta 1702 Porin jalkaväkirykmentin komentajaksi. Hän oli Adam Ludvig Lewenhauptin alaisuudessa Baltiassa vuoteen 1708 asti. Stackelberg johti Jakobstadtin taistelussa 26. heinäkuuta 1704 oikeaa siipeä ja osallistui loppukesällä 1704 Birsenin piiritykseen ja valtaukseen. Hän johti Gemauerthofin taistelussa 16. heinäkuuta 1705 jalkaväkikeskustan ensimmäistä taistelulinjaa. Hänet ylennettiin kenraalimajuriksi vuonna 1704.

Stackelberg oli mukana Lewenhauptin retkikunnassa, jonka tarkoituksena oli kuljettaa Ruotsin kuningas Kaarle XII:n Venäjälle hyökkäävälle pääarmeijalle tarvikkeita ja ruokaa. Stackelberg johti toista retkikunnan kahdesta kolonnasta. Hän johti Lesnajan taistelussa 29. syyskuuta 1708 ruotsalaisten vasenta sivustaa. Stackelberg jatkoi taistelun jälkeen Lewenhauptin retkikunnan kanssa eteenpäin. Retkikunta liittyi Kaarlen pääarmeijaan lokakuussa 1708. Pääarmeijan operaatioissa Stackelberg johti etujoukkoa Desnajoen ylityksessä 2. marraskuuta 1708. Hän jäi vangiksi Pultavan taistelun yhteydessä kesällä 1709 ja palasi Ruotsiin vasta sodan päättymisen jälkeen.

Sodan jälkeen Stackelberg nimitettiin vuonna 1722 Ruotsin Suomessa olevien joukkojen ylipäälliköksi. Hän toimi tehtävässä yritteliäästi ja oli ahkerassa kirjeenvaihdossa Tukholman kanssa. Ensimmäisinä vuosinaan Stackelberg matkusti ympäri Suomena ja teki erilaisia aloitteita puolustuksen järjestämiseksi. Stackelberg ei saanut Tukholmasta pyynnöistään huolimatta juuri ohjeita toimensa hoitamiseen, joten hän oli enimmäkseen oman harkintansa varassa. Hän teetti uusia linnoitussuunnitelmia, vaikka niiden toteuttamiseen ei ollut rahaa. Haminaa ja Lappeenrantaa alettiin linnoittaa, mutta työt tehtiin huonosti ja linnoitukset eivät valmistuneet. Stackelberg nimettiin sotamarsalkaksi vuonna 1727.

Stackelbergin poika oli sotamarsalkka Berndt Otto Stackelberg nuorempi.

## Lähteet
*
* 

### Viitteet
La Wally

**La Wally** on Alfredo Catalanin ooppera, nelinäytöksinen *dramma lirico*. Luigi Illica kirjoitti teoksen libreton, joka perustuu Wilhelmine von Hillernin romaaniin vuodelta 1875. Ooppera kantaesitettiin 20. tammikuuta 1892 La Scalassa. Metropolitan-oopperassa se esitettiin ensimmäistä kertaa vuonna 1909.

Oopperasta tunnetaan etenkin sen sankarittaren ensimmäisessä näytöksessä laulama aaria ”Ebben? Ne andrò lontana”. Catalani sävelsi aarian alun perin vuonna 1878 Jules Vernen runoon ”Chanson groenlandaise”,. Runon alkuperäinen nimi on ”Chanson scandinave” (1856), ja Verne muokkasi sitä teostaan *Le pays des fourrures* (*[[Turkiksien maassa]]*, ks. tätä) varten, jossa se on siis nimellä ”Chanson groenlandaise”. Se on julkaistu myös Vernen tekstejä sisältävässä teoksessa *Textes oubliés* (1979, Union Général d'Éditions, Collection 10-18, No. 1294).

## Lähteet
Adrián Colunga

**Adrián Colunga Pérez** (s. 17. marraskuuta 1984 Oviedo, Espanja) on espanjalainen jalkapalloilija. Hän edusti vuonna 2018 päättyneellä pelaajaurallaan Espanjan La Ligassa Recreativoa, Zaragozaa, Getafea, Sporting Gijónia ja Granadaa sekä muilla sarjatasoilla myös useita muita joukkueita. Hän pelasi yhdellä kaudella Englannin mestaruussarjassa sekä uransa lopulla Kyproksen ja Intian pääsarjoissa. Hän oli pelipaikaltaan hyökkääjä.

## Seurajoukkueura
Colunga on Sporting Gijónin kasvatti. Hän teki ensiesiintymisensä ammattilaisurallaan Segunda División B:ssä pelanneessa Marino de Luancossa, jossa hän pelasi lainasopimuksella. Kaudeksi 2004–2005 hän siirtyi Sporting Gijónin reservijoukkueeseen.

Tammikuussa 2006 hänet vapautettiin sopimuksestaan, jonka jälkeen hän edusti neljänneksi korkeimman ja kolmanneksi korkemman sarjatason joukkueita. Kaudeksi 2007–2008 Colunga siirtyi Las Palmasiin, joka pelasi Segunda Divisiónissa. Hän pelasi kauden aikana 34 ottelua ja teki niissä 13 maalia.

Vuonna 2008 Colunga myytiin Recreativo de Huelvaan 2,7 miljoonan euron siirtokorvauksella. Sopimus oli pituudeltaan nelivuotinen. Ensiesiintymisensä joukkueessa hän teki 31. elokuuta 2008 ottelussa Real Betisiä vastaan. Samaisessa ottelussa hän onnistui myös maalinteossa. Colunga jäi Recreativon historiaan 21. joulukuuta 2008, kun hän onnistui rangaistuspotkusta Deportivo La Coruñaa vastaan, tehden näin neljännen perättäisen maalinsa eri otteluissa.

23. tammikuuta 2010 henkilökohtaisten ongelmiansa takia, Colunga siirtyi kauden loppuun asti kestävällä lainasopimuksella Real Zaragozaan. Osana kauppaa Braulio matkasi Recreativoon. Hän teki ensimmäisen maalinsa Tenerifeä vastaan. 21. maaliskuuta 2010 Colunga teki kaksi maalia Barcelonaa vastaan.

5. elokuuta 2010 Colunga siirtyi Getafeen 2,5 miljoonan euron siirtokorvauksella. Samaan aikaan Getafesta Recreativoon siirtyi Kepa.

## Lähteet

## Aiheesta muualla
* Adrián Colungan tilastot BDFutbol-sivustolla
Yö (Antonionin elokuva)

**Yö** (*La notte*) on Michelangelo Antonionin elokuva vuodelta 1961. Se on keskimmäinen osa trilogiassa, jonka ensimmäinen elokuva on *[[Seikkailu (vuoden 1960 elokuva)|Seikkailu]]* ja kolmas *[[Kuumetta]]*. Elokuva sai Kultainen karhu -palkinnon  11. Berliinin elokuvajuhlilla, ja elokuvaohjaaja Stanley Kubrick nimesi sen yhdeksi kymmenestä suosikkielokuvastaan.

Elokuva on Antonionin mustavalkoinen mestariteos trilogiassa, joka käsittelee vieraantumista ja yksinäisyyttä. Henkilöhahmot harhailevat Milanossa, jonka talot ja tilat tukevat kerrontaa. Päähenkilö on kirjailija Giovanni (Marcello Mastroianni), joka on saanut juuri kauppoihin uuden kirjansa, mutta on joutunut umpikujaan sekä suhteessaan kirjailijantyöhön että vaimoonsa Lidiaan (Jeanne Moreau). Kirjailijan marxilainen kustantaja on sairaalassa kuolemaisillaan, mutta kirjan julkistamisjuhlassa rikas liikemies haluaisi palkata hänet kirjoittamaan yrityksensä historian. Giovanni flirttailee liikemiehen tyttären Valentinan (Monica Vitti) kanssa. Elokuva päättyy siihen että pariskunta näyttäisi palaavan yhteen.

## Näyttelijät
*Marcello Mastroianni, Giovanni
*Jeanne Moreau, Lidia
*Monica Vitti, Valentina
*Bernhard Wicki, Tommaso, kustantaja
*Maria Pia Luzi, nimetön potilas
*Rosy Mazzacurati, Rosy

## Lähteet

## Aiheesta muualla
*
Holger Danske

**Holger Danske** on tanskalainen tarusankari ja Tanskan kansallishenkilöitymä, joka nukkuu vuoren sisässä ja palaa auttamaan Tanskaa sen joutuessa hätään. Tarinoiden mukaan hän nukkuu holvissa Kronborgin linnan alla, ja hänen partansa on vuosien saatossa kasvanut kiinni lattiaan.

Holger Danske on lisäksi tärkeä hahmo Ranskan keskiaikaisissa chanson de geste –runoelmissa. Niissä hänen nimensä on **Ogier de Danemarche**. Hänen tarinansa kerrotaan *Geste de Doon de Mayence* –syklissä, joka käsittelee Kaarle Suuren vasallien kapinoita feodaaliherraansa vastaan. Ogier de Danemarchen nimi on saattanut alun perin viitata Ardennien rajamaille eikä Tanskaan, vaikka häntä kutsutaankin runoissa Tanskan kuninkaan Gaufreyn pojaksi. Ogier esiintyy myös runoelmissa *La Chevalerie Ogier de Danemarche* ja *Les Enfances Ogier*. Hän saattaa myös olla sama hahmo kuin Rolandin laulun **Ogier le Danois**.

## Lähteet
Huutoniemen koulu

**Huutoniemen koulu** on Vaasassa sijaitseva peruskoulu, joka sijaitsee Huutoniemen kaupunginosassa. Vuonna 2024 koulussa on 336 oppilasta. Huutoniemen koulu on tyypillinen suomalainen alakoulu, jossa opetetaan oppilaita ensimmäisestä luokasta kuudenteen luokkaan asti. Koulun rehtori on Annikki Uusipaavalniemi.

## Lähteet
Seppänen

**Seppänen** on suomalainen sukunimi, joka on muun muassa seuraavilla henkilöillä:

* Aaro Seppänen (1910–1944), Mannerheim-ristin ritari
* Aimo Seppänen (1929–2011), kielitieteilijä, professori
* Aleksi Seppänen (s. 1978), tanssija ja tanssinopettaja
* Anni-Maija Seppänen (s. 1990), salibandyn pelaaja
* Eero Seppänen (1924–2004), Mannerheim-ristin ritari
* Eero ”Rantaneuvos” Seppänen (1949–2023), sukututkija, kansalaisaktivisti ja seksilomayrittäjä
* Elias Seppänen (s. 2003), autourheilija
* Emilia Seppänen (s. 1994), malli ja kauneuskilpailija
* Ensio Seppänen (1924–2008), kuvanveistäjä ja professori
* Erkki Seppänen (s. 1979), rockmuusikko
* Esa Seppänen (1933–2022), everstiluutnantti ja tietokirjailija, Venäjän asiantuntija
* Esko Seppänen (1946–2025), taloustoimittaja, Vasemmistoliiton kansanedustaja ja europarlamentaarikko
* Esko Seppänen (s. 1984), urheilutoimittaja
* Hannu Seppänen (s. 1951), säveltäjä, sanoittaja ja kansanmuusikko
* Iiro Seppänen (s. 1975), taikuri
* Ilkka Seppänen, miekkailija ja valmentaja
* Jaakko Seppänen (1881–1938), kirkkoherra, rovasti, Maalaisliiton kansanedustaja
* Jaana Seppänen (s. 1958), kirjailija, esseisti ja kielenkääntäjä
* Janne Seppänen (s. 1958), tiedotusopin professori
* Janne Seppänen (s. 1995), jääkiekkoilija
* John Seppänen (1902–1942), toimittaja
* Jooseppi Seppänen (1871–1941), maanviljelijä, Kokoomuksen kansanedustaja
* Jorma Seppänen (s. 1935), ekonomi
* Juhani Seppänen (1957–2024), kirjailija ja työterveyslääkäri
* Jukka Seppänen (s. 1967), JYPin hallituksen puheenjohtaja
* Jussi Seppänen (s. 1975), kirjailija
* Kaarle Seppänen (1898–1955), jääkärikersantti
* Keijo Seppänen (1912–1990), näyttelijä
* Kirsti Tulonen-Seppänen, toimittaja ja kirjailija
* Lauri Seppänen (1924–2009), kielitieteilijä, professori
* Leo Seppänen (s. 1948), jääkiekkoilija
* Liisa Seppänen (s. 1957), pappi ja tietokirjailija
* Marjaana Seppänen (s. 1962), sosiaalityön professori 
* Matti Seppänen (s. 1944), muotitaiteilija ja pukusuunnittelija
* Niklas Seppänen (s. 1993), lentopalloilija
* Olli Seppänen (1921–1968), taidemaalari ja taidegraafikko
* Paavo Seppänen (1924–2013), sosiologi, professori
* Paavo Seppänen (1949–2016), päätoimittaja
* Pekka Seppänen (s. 1960), Talouselämä-lehden ent. päätoimittaja
* Pekka Seppänen (s. 1965), rikollinen
* Raimo Seppänen (s. 1950), ampumahiihtäjä
* Riitta Seppänen-Kaijansinkko (1962–2023), professori, ylilääkäri
* Rob. A. Seppänen (1875–1920), suomentaja ja toimittaja
* Robert Seppänen (s. 1990), lentopalloilija
* Sara Seppänen (s. 1982), perussuomalaisten poliitikko, kansanedustaja ja opettaja
* Sari Seppänen (s. 1976), lentopalloilija
* Sari Seppänen (s. 1975), jalkapalloilija
* Severi Seppänen (1917–1982), näyttelijä
* Tauno Seppänen (1918–1998), kuvanveistäjä
* Teemu Seppänen (s. 1986), jääkiekkomaalivahti
* Timo Seppänen (s. 1987), jääkiekkoilija
* Tuomas Seppänen (s. 1986), moukarinheittäjä
* Tytti Määttä, o.s. Seppänen (s. 1980), Pohjois-Savon maakuntajohtaja
* Unto Seppänen (1904–1955), kirjailija ja toimittaja.
* Väinö Seppänen (1875–1959), ylilääkäri

## Muita
* Seppänen, saari Liperissä
Tulijättiläiset

**Tulijättiläiset** (Eldtursar) olivat skandinaavisessa mytologiassa yksi jättiläisten tyyppi. 
He asuivat tulen valtakunnassa Muspelheimissa ja osallistuivat Ragnarökiin Surturin johdolla.

## Lähteet
Jaakko I (Monaco)

**Jaakko I**, oik. *Jacques François Léonor Goyon de Matignon* (21. marraskuuta 1689 – 23. huhtikuuta 1751) oli Monacon ruhtinas vuosina 1731−1733. Hän oli normannilaisen kreivin Jacques III Goyon de Matignon ja kreivitär Thorigny Charlotte Goyon de Matignon poika. Hänen setänsä oli Ranskan marsalkka Charles-Auguste de Goyon-Matignon. 

Kun Monacon ruhtinas Antonio I etsi sopivaa sulhasta perilliselleen ja tyttärelleen Louise Hippolytelle, Jaakon isä ehdotti poikaansa vävyksi. Ajatus omasta ruhtinaskunnasta oli erittäin houkutteleva, ja ehdokkuutta tuki kuningas Ludvig XIV, joka halusi vahvistaa Ranskan vaikutusvaltaa Monacossa. Pari vihittiin 20. lokakuuta 1715, ja he saivat yhdeksän lasta. 

Avioliitto ei ollut kovin onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I:n kuoleman jälkeen Louise Hippolyte muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon viileämpi. 

Louise Hippolyte kuoli isorokkoon loppuvuodesta 1731. Jaakko löi laimin Monacon valtion hoidon ja joutui jättämään kapinan partaalla olevan ruhtinaskunnan toukokuussa 1732. Hän luopui seuraavana vuonna vallasta vuonna poikansa Honoré III:n hyväksi. Hän muutti Pariisiin, eikä avioitunut uudestaan.

Jaakko I:n Pariisin asunto nimettiin hänen mukaansa Hôtel Matignoniksi ja on nykyisin Ranskan pääministeri virka-asunto. 

## Lapset
* Antoine Charles Marie (16. joulukuuta 1717 – 4 helmikuuta 1718), Marquiss des Baux ja Matignon kreivi
* Charlotte Thérèse Nathalie (19. maaliskuuta 1719 – 1790), nunna Visitationin luostarissa Pariisissa
* Honoré III Camille Léonor (10. marraskuuta 1720 – 21. maaliskuuta 1795), seuraaja Monacon valtaistuimella
* Charles Marie Auguste (1. tammikuuta 1722 – 24. elokuuta 1749), Carladésin ja Matignonin kreivi
* Jacques (9. kesäkuu 1723 – kesäkuu 1723)
* Louise Françoise (15. heinäkuuta 1724 – 15. syyskuuta 1729)
* François Charles (4. helmikuu 1726 – 9. joulukuu 1743), Thorignyn kreivi
* Charles Maurice (14. toukokuuta 1727 – 18. tammikuuta 1798), Valentinoisin kreivi
* Marie Françoise Thérèse (20. heinäkuuta 1728 – 20. kesäkuuta 1743)

## Lähteet
* Monacon ruhtinassuku
Sääennusteohjaus

**Sääennusteohjaus** on rakennuslämmityksen ohjausmenetelmä, jonka toimintaperiaatteen mukaisesti joka aikayksikköä kohden lasketaan tarvittava lämmöntarve paikallisten sääennusteiden perusteella. Yhdistämällä tietoja rakennuksen fysiikasta sekä ilmatieteestä pystytään huomioimaan tietyn rakennuksen ominaisuudet ja ulkoisia sääoloja, kuten ulkolämpötila, tuulen voima ja suunta sekä auringonsäteily. Tavallisessa lämmitysohjauksessa huomioidaan ainoastaan ulkolämpötila.

Forecasting-menetelmän lähtökohtana on toiminut SMHI:n (Ruotsin Ilmatieteen laitos) professori Roger Taeslerin  yhteistyössä Thorbjörn Geiserin ja Stefan Berglundin kanssa kehittämä matemaattinen energiatasemalli (”ENLOSS”); molemmat viimeksi mainitut tieteilijät ovat tällä hetkellä eGain Sweden AB:n palveluksessa. Forecasting-menetelmä on otettu käyttöön 1980-luvun lopulla.

Vuoteen 2010 mennessä forecasting-menetelmä on implementoitu lähes seitsemään miljoonaan neliömetriin asuin- ja kaupallisia kiinteistöjä. Tämä teknologia soveltuu useiden yritysten ja järjestöjen tarjouksiin. Menetelmän ansiosta lämpöenergian kulutus vähenee arviolta keskimäärin 15 – 25 kWh/m2. Koska forecasting-menetelmä ottaa huomioon tietoja tulevasta lämmöntarpeesta eikä sulje pois muita energian kulutuksen tehostusmenetelmiä, se toimii aina hyvin primääriratkaisuna.

## Forecasting käytännössä
Menetelmän sovelluksiin käytännössä kuuluvat kauko-ohjatut forecasting-vastaanottimet, jotka lähettävät ja vastaanottavat tietoja gprs- tai gsm-verkon välityksellä. Sen lisäksi forecasting-vastaanottimet hallitsevat rakennuksen sisällä olevia ohjauskeskuksia, jotka säätelevät lämpöenergian jakelua kohteen lämmitysjärjestelmän puitteissa. Forecasting-menetelmään on viime aikoina yhdistetty myös erityiset sisäilman mittarit. Näiden tarkoituksena on pitää tarkasti kirjaa sisälämpötilasta sekä lähettää mitattua tietoa niihin liitettyihin forecasting-vastaanottimiin. Tämä tekninen läpimurto mahdollistaa yksityiskohtaisemman forecasting-menetelmän avulla tapahtuvan tarkkailun sekä parantaa lämmönsäädön hallintamahdollisuuksia.

## Lähteet

## Aiheesta muualla
*eGain
Caesars Palace (rata)

**Caesars Palace** on lasvegasilainen hotelli ja kasino, jonka pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car ja IndyCar -luokat ovat ajaneet pysäköintialueen radalla muutaman kerran, viimeksi 2004.

Kun Watkins Glenin kilpailu poistettiin kilpailukalenterista, kilpailu siirrettiin Las Vegasiin. Kilpailu oli kauden viimeinen, ja sen aloitti Long Beachin kilpailu, mutta siitä ei pidetty aavikon kuumuuden takia. Caesars Palacen radasta tuli hyvä väliaikainen rata: tarpeeksi leveä ohituksiin, leveät turva-alueet, tasainen pinta. Sen vastapäiväinen suunta aiheutti suuren rasituksen kuljettajien niskoille. Kun Nelson Piquet varmisti ensimmäisen maailmanmestaruutensa ajamalla viidenneksi vuonna 1981, häneltä meni viisitoista minuuttia palautuakseen kilpailun kuumuuden aiheuttamasta rasituksesta. Vuoden 1982 kilpailun voitti Michele Alboreto Tyrrellillä, mutta se oli viimeinen Formula 1 -sarjan kilpailu Las Vegasissa.

## Formula 1 -voittajat
Nora Strömman

**Nora Strömman** (s. 9. helmikuuta 1980 Turku) on suomenruotsalainen lasten- ja nuortenkirjailija. Strömman on koulutukseltaan kulttuurituottaja ja kirjoittaa sekä suomeksi että ruotsiksi.

Strömmanin lastenkirjoja on kuvittanut hänen veljensä, vuoden graafikoksi 2013 valittu Kasper Strömman.

Strömman on Lukukeskuksen hallituksen jäsen edustaen Finlands Svenska Författareföreningiä.

## Tuotanto
### Ruotsiksi
* 
* 
* 
* 
* 
* 
* 

### Suomeksi
* 
* 
* 

## Lähteet

## Aiheesta muualla
* Nora Strömmanin verkkosivut
* Nora Srömman Schildts & Söderströmsin sivuilla
Louise Hippolyte

**Louise Hippolyte** *de Monaco* (10. lokakuuta 1697 − 29. joulukuuta 1731) oli ainoa naispuolinen Monacon hallitsija. Monacon nykyinen kuninkaallinen perhe polveutuu hänestä.

## Lapsuus ja naimisiinmeno

Louise Hippolyte syntyi Monacon kuninkaallisessa palatsissa. Hänen kuudesta sisaruksestaan kolme kuoli lapsena ja hän oli vanhin Antonio I ja Marie de Lorrainen lapsista, jotka saavuttivat aikuisiän, joten hänestä tuli Monacon ruhtinaskunnan perijätär. Antonio I päätti, Ludvig XIVn luvalla, että hänen tulevan aviomiehensä piti ottaa Grimaldin sukunimi ja Louisella oli oikeus hallita Monacoa yhdessä miehensä kanssa.

Louise Hippolyte avioitui 18-vuotiaana, 20. lokakuuta 1715, normannialaisen aatelisen Jacques François Goyon de Matignon, (Monacon ruhtinaana Jaakko I) kanssa. Avioliitolla oli aurinkokuningas Ludvig XIV tuki, tämän halutessa lisätä Ranskan vaikutusvaltaa Monacossa. Grimaldin suku sen sijaan ei ollut innoissaan, sillä he pelkäsivät vallan lipsuvan Louise Hippolyteltä tämän aviomiehelle. Monacolaiset pitivät Jaquesia arroganttina alempaan aatelistoon kuuluvana sosiaalisena kiipijänä.

## Aikuisikä
Louise Hippolyte ja hänen aviomiehensä asuivat Ranskassa ja saivat yhdeksän lasta. Antonio I:n kuoleman jälkeen Louise Hippolyte  muutti Pariisista Monacoon (4. huhtikuuta 1731) ja otti vallan omiin nimiinsä, ilmoittaen että mies ja lapset pysyisivät Ranskassa. Tämä oli ristiriidassa hänen isänsä ja Ranskan kuninkaan tekemän sopimuksen kanssa. Kun Jaakko I tuli myöhemmin perässä, hän viipyi vain lyhyen aikaa ja palasi sitten Ranskaan, mahdollisesti pettyneenä siitä ettei ollutkaan virallinen kanssahallitsija. 

## Aika Monacon hallitsijana, kuolema ja seuraajat

Louise Hippolyte kuoli isorokkoon loppuvuodesta 1731. Jaakko palasi Monacoon, ja suunnitteli toimivansa heidän poikansa Honoré III:n  sijaihallitsijana tämän täysi-ikäisyyteen asti. Hän joutui jättämään kapinan partaalla olevan ruhtinaskunnan toukokuussa 1732, ja sijaishallitsijaksi nousi Louise Hippolyten avioton velipuoli Antoine Grimaldi, josta tehtiin Monacon kenraalikuvernööri. Hän käytti valtaansa vielä Honoré III:n täysi-ikäisyyden aikana. 

Perheen Pariisin-asunnosta, Hôtel Matignonista, on tullut Ranskan pääministerin virka-asunto.

## Lapset

* Antoine Charles Marie (16. joulukuuta 1717 − 4 helmikuuta 1718), Marquiss des Baux ja Matignon kreivi.
* Charlotte Thérèse Nathalie (19. maaliskuuta 1719 − 1790), nunna Convent Visitation luostarissa, Pariisissa.
* Honoré III Camille Léonor (10. marraskuuta 1720 − 21 maaliskuuta 1795), seuraaja Monacon valtaistuimella.
* Charles Marie Auguste (1. tammikuuta 1722 − 24 elokuuta 1749), Carladésin ja Matignonin kreivi.
* Jacques (9 kesäkuu 1723 − kesäkuu 1723).
* Louise Françoise (15. heinäkuuta 1724 − 15 syyskuuta 1729)
* François Charles (4 helmikuu 1726 − 9 joulukuu 1743), Thorignyn kreivi.
* Charles Maurice (14. toukokuuta 1727 − 18 tammikuuta 1798), Valentinoisin kreivi
* Marie Françoise Thérèse (20. heinäkuuta 1728 − 20 kesäkuuta 1743)

## Lähteet

## Aiheesta muualla
* Princely House of Monaco
Laurine van Riessen

**Laurine van Riessen** (s. 10. elokuuta 1987 Leiden) on alankomaalainen pikaluistelun olympiamitalisti sekä ratapyöräilyn MM- ja EM-mitalisti

## Pikaluistelu
Van Riessen saavutti pronssia Vancouverin 2010 olympialaisten 1&nbsp;000&nbsp;metrillä ajalla 1.16,72. Matkakohtaisissa MM-kilpailuissa Richmondissa 2009 hän oli 1&nbsp;500&nbsp;metrillä seitsemäs ja 1&nbsp;000&nbsp;metrillä kahdeksas. Heerenveenissä 2015 hän oli 1&nbsp;000&nbsp;metrillä kymmenes. Sprinttereiden MM-kilpailuissa hän on sijoittunut kuudenneksi Heerenveenissä 2011 ja Naganossa 2014 sekä kymmenenneksi Moskovassa 2009. Junioreiden MM-kilpailuissa Innsbruckissa 2007 hän sai kultaa joukkuekilpailussa ja hopeaa yleisluistelussa.

Van Riessen sijoittui kolmanneksi maailmancupin 1&nbsp;000&nbsp;metrin kokonaiskilpailussa kaudella 2008–2009. Hän on voittanut maailmancupin osakilpailun 1&nbsp;000&nbsp;metrillä Changchunissa joulukuussa 2008 ja Salt Lake Cityssä tammikuussa 2012.

Hän lopetti pikaluistelun kauden 2014–2015 jälkeen.

## Ennätykset
 

## Ratapyöräily
Van Riessen saavutti joukkuesprintissä MM-hopeaa Apeldoornissa 2018 kilpailtuaan Alankomaiden joukkueessa karsintakierroksella. MM-kilpailujen eräajossa hän sijoittui neljänneksi 2022, kuudenneksi 2020, seitsemänneksi 2019 ja kahdeksanneksi 2018, keirinissä neljänneksi 2018, seitsemänneksi 2017, 2019 ja 2020, 500 metrin aika-ajossa kuudenneksi 2016 ja kahdeksanneksi 2017 sekä joukkuesprintissä viidenneksi 2019 ja kuudenneksi 2016. Hän sai EM-pronssia joukkuesprintissä Grenchenissä 2015 ja eräajossa Münchenissä 2022, oli keirinissä viides 2018 ja seitsemäs 2022, 500 metrin aika-ajossa kuudes 2015 sekä joukkuesprintissä neljäs 2018.. Rio de Janeiron olympialaisissa 2016 hän sijoittui joukkuesprintissä viidenneksi ja keirinissä yhdeksänneksi Vuonna 2021 järjestetyissä Tokion olympialaisissa hän oli joukkuesprintissä viides.

Van Riessen on voittanut Alankomaiden-mestaruuden 500 metrin aika-ajossa 2015, eräajossa 2015, 2016, 2017 ja 2018 sekä keirinissä 2015, 2017 ja 2018.

## Lähteet

## Aiheesta muualla
IL7R

**IL7R** on geeni, joka koodaa interleukiini 7 -reseptorin alfa-alayksikköä (). Reseptori säätelee imusolujen erilaistumista ja aktivaatiota. Ihmisillä geeni sijaitsee kromosomin 5 lyhyessä käsivarressa, tarkemmin lokuksessa 5p13.2. Vastaavaa geeniä tavataan myös muilla lajeilla.

## Interleukiini 7 -reseptori
IL7R koodaa interleukiini 7 -reseptorin alfa-alayksikköä, joka muodostaa IL2RG-geenin koodaaman interleukiinireseptorin yhteisen gamma-alayksikön (γc, ) kanssa interleukiini 7 -reseptorin. Reseptori säätelee T-imusolujen kehitystä ja ylläpitää perifeeristen T-solujen homeostaasiaa.

## Liittyvät sairaudet
IL7R on monissa tutkimuksissa liitetty MS-tautiin. Taudille altistavaksi tekijäksi on arveltu sen yhtä muotoa eli alleelia, joka muuttaa geenin silmukointia. IL7R-reseptoria esiintyy soluissa sekä liukoisena että kalvoihin sitoutuvana muotona ja geenimuoto lisää liukoisen muodon määrää. Muutoksen uskotaan vaikuttavan reseptorin toimintaan ja altistavan MS-taudille. Koska geenimuotoa esiintyy myös terveillä yksilöillä, sen altistavan vaikutuksen on arveltu olevan vain vähäinen.

Geeni on yhdistetty myös vaikeaan kombinoituun immunovajaukseen (SCID) ja T-imusoluista lähtöisin olevaan akuuttiin lymfaattiseen leukemiaan (T-ALL).

## Lähteet

## Aiheesta muualla
* IL7R NCBI:n tietokannassa
Lamar Hunt U.S. Open Cup

**Lamar Hunt U.S. Open Cup** on yhdysvaltalainen cup-järjestelmällä pelattava miesten jalkapallokilpailu. Se on avoin Yhdysvaltain jalkapalloliiton United States Soccer Federationin (USSF) alaisille seurajoukkueille.

## Historia

Cup perustettiin vuonna 1914 – vuosi United States Soccer Federationin perustamisen jälkeen, jolloin se tunnettiin nimellä National Challenge Cup. Se on Yhdysvaltain vanhin kansallinen joukkuelajikilpailu ja ensimmäinen kansallinen jalkapallokilpailu. 1900-luvun alussa vastaavat yritykset kaatuivat usein matka- ja kustannussyihin. Alkuvuosien jälkeen kilpailun järjestäminen siirtyi amatöörijalkapalloliitto United States Adult Soccer Associationin (USASA) vastuulle. Vuonna 1995 kilpailu palasi USSF:n alaisuuteen, ja vuonna 1999 sen nimeksi vaihdettiin Lamar Hunt U.S. Open Cup urheiluvaikuttaja Lamar Huntin (1932–2006) kunniaksi.

Kilpailun alkuperäinen mestaruuspokaali oli liikemies Thomas Dewarin lahjoittama Dewar Cup, joka oli käytössä vuosina 1914–1979 ja 1997–1998. Sittemmin pokaali on sijoitettu pysyvästi Oneontassa New Yorkissa sijaitsevaan National Soccer Hall of Fameen. Mestarijoukkueen nimi kaiverretaan edelleen alkuperäiseen pokaaliin, mutta mestarijoukkue palkitaan uudella U.S. Open Cup -pokaalilla.

Cupin menestyneimmät seurat ovat kalifornialainen Maccabi Los Angeles ja pennsylvanialainen Bethlehem Steel, jotka molemmat ovat voittaneet cupin viidesti. Newyorkilainen Greek American AA voitti cupin ennätykselliset kolme kertaa peräkkäin. Ammattilaisliiga Major League Soccerin esikoiskauden 1996 jälkeen cupin on voittanut vain kerran MLS:n ulkopuoleinen joukkue; vuonna 1999 USL A-Leaguen Rochester Raging Rhinos kukisti neljä MLS-joukkuetta matkallaan mestaruuteen. North American Soccer Leaguen (1968–1984) joukkueet eivät osallistuneet cupiin.

## Pelitapa
Kesällä alkavaan varsinaiseen cupiin osallistuu kahdeksan joukkuetta jokaiselta Yhdysvaltain viideltä sarjatasolta. Sarjat valitsevat osallistujansa eri tavoin kevään aikana. Esimerkiksi MLS:stä cupiin pääsee suoraan kuusi edelliskauden runkosarjan parasta joukkuetta ja loput karsivat jäljelle jäävistä kahdesta paikasta.

Cupissa vastakkain arvotut joukkueet pelaavat yhden ottelun, jonka voittaja jatkaa seuraavalle kierrokselle. Tasatilanteessa pelataan 2 × 15 minuutin jatkoaika ja lopulta ratkaisua haetaan tarvittaessa rangaistuspotkukilpailussa. Vuoden 2009 cupissa alempien sarjatasojen (USL First Division, USL Second Division, USL Premier Development League ja United States Adult Soccer Association) joukkueet pelasivat keskenään cupin kaksi ensimmäistä kierrosta ja MLS-joukkueet tulivat mukaan kolmannella kierroksella.

Cupin voittaja on saanut paikan CONCACAF Champions Leaguesta vuodesta 2008 lähtien.

## Loppuottelut

## Lähteet

## Aiheesta muualla

* Cup United States Soccer Federationin sivustolla 
* TheCup.us 
* Luettelo cupin loppuotteluista RSSSF-sivustolla
KPL2

**KPL2** on sioilla ja ihmisillä esiintyvä geeni. Geeni vaikuttaa sikojen ja mahdollisesti myös ihmisten siittiönkehitykseen. Sen mutaatio johtaa sikojen hedelmättömyyttä aiheuttavaan puolihäntäsiittiövikaan.

## Puolihäntäsiittiövika
KPL2-geenimutaation on todettu aiheuttavan puolihäntäsiittiövikaa suomalaisilla Yorkshire-sioilla. Mutaation seurauksena sika tuottaa suurimmaksi osaksi tavallista lyhythäntäisempiä siittiöitä, jotka ovat liikuntäkyvyttömiä. Ensimmäinen tapaus havaittiin vuonna 1987 ja vuoteen 2001 mennessä geenivirhettä oli löydetty vain Suomesta, jossa se esiintyi 30 prosentilla testatuista karjuista. Tutkimuksissa on arveltu mutaation periytyneen keinosiemennyksessä käytetyltä, 1980-luvulla eläneeltä Jampo-karjulta tai sen esivanhemmilta.

Geenimutaation oletetaan syntyneen siten, että KPL2-geenin sisään on asettunut tai kopioitunut liikkuva DNA-jakso eli retroposoni.

Sama KPL2-geeni on myös ihmisillä ja sen arvellaan vaikuttavan myös miesten siittiöiden kehitykseen. Geenin tutkimuksesta voi olla apua miesten hedelmättömyyden hoidossa.

## Lähteet
Hulivilikarnevaali

**Hulivilikarnevaali** on vuodesta 1992 järjestetty Mikkelin alueen suurin lapsille ja lapsiperheille suunnattu ilmaistapahtuma. Naisvuoren alueella järjestetty tapahtuma on kerännyt vuosittain yleisöä niin paikkakunnalta kuin sen ulkopuoleltakin. Hulivilikarnevaali on vaihdellut yksipäiväisestä kaksipäiväiseen ja vuodesta 2009 varsinaisen karnevaalipäivän lisäksi tapahtumaan on kuulunut erillinen Onni-oravan konserttipäivä. Kävijämäärät ovat vuosien varrella nousseet kahteen ja puoleen tuhanteen.

Viime vuosina karnevaaleilla on nähty mm. Taikuri Luttinen, Tanssiteatteri Minimi, Pulputinpannu, Herra Heinämäen Lato-orkesteri, Mimi ja Kuku, beatbox-artisti RudiRok ja monia muita huippuesiintyjiä. Esiintyjien lisäksi tapahtumassa on ollut työpajatoimintaa, puuharatoja, toimintapisteitä, kädentaitojen kokeilua, joita ovat järjestäneet paikalliset järjestöt ja yhdistykset. Vuonna 2010 Hulivilikarnevaali järjestetään 10.–11. heinäkuuta, jolloin tapahtumassa esiintyy muun muassa Jytäjyrsijät, Teatteri Rollo, Laboratorioteatteri Fennica ja jonglööri Jani Suihkonen.

## Aiheesta muualla
*Hulivilikarnevaalin kotisivu
HNF4A

**HNF4A** on transkriptiotekijä, jota koodaa geeni *HNF4A* kromosomissa 20. Geeni voi silmukoitua vaihtoehtoisesti ja reseptorista on siten olemassa usea eri muoto. 

Geenin mutaatiot voivat aiheuttaa reseptorin toimimattomuutta, jotka johtavat MODY-tyyppiseen (eng. *Maturity-Onset Diabetes of the Young*) HNF4A-diabetekseen, jota kutsuttiin aiemmin MODY1:ksi. Tauti ei ole sama kuin tyypin 1 tai 2 diabetes. MODY-tyypin diabetesten osuus kaikista diabetestapauksista Suomessa on alle 2 %. Tautia potevat ovat erittäin herkkiä diabeteslääkkeinä käytetyille sulfonyyliureavalmisteille, jotka voivat siksi aiheuttaa hypoglykemiaa. 

## Lähteet
Psycon

**Psycon Oy** on suomalainen henkilöarviointeihin, strategiseen resursointiin ja johtamiseen kehittämiseen erikoistunut konsulttiyhtiö.  Se on yksi Suomen suurimmista soveltuvuusarviointeja tekevistä yhtiöistä.

## Psycon on Green Office
Psycon Oy aloitti Green Office kokeilun maaliskuussa 2009 ja heille myönnettiin maaliskuussa 2010 WWF Suomen Green Office -merkki.

## Lähteet
* Psycon.fi

### Viitteet

## Aiheesta muualla
* Psycon.fi
Johtaminen (täsmennyssivu)

**Johtamisella** voidaan viitata ainakin seuraaviin asiohin:
* johtaminen, ihmisten johtaminen
* yritysjohtaminen
* kielitieteessä sanojen johtaminen

## Katso myös
*johtavuus
Sakeus Juuri-Oja

**Karl (Kaarlo) Sakeus Juuri-Oja** (sukunimi vuoteen 1906 *Järvinen*; 1. syyskuuta 1890 Helsinki – 28. elokuuta 1926 Fitchburg, Yhdysvallat) oli suomalainen teatterinjohtaja, näyttelijä, muusikko ja näytelmäkirjailija. Juuri-Ojan sukunimi esiintyy kirjoitettuna  myös muodoissa *Juurioja* ja *Juuri-oja*.

Juuri-Oja hankki elantonsa muusikkona ja näyttelijänä. Hänellä oli myös oma näytelmänvälitystoimisto ja hän toimi Lahteen 1914 perustetun Juttu-Tupa nimisen seuranäyttämöille ja näytelmäseurille tarkoitetun lehden toimittajana. Hän toimi vuodesta 1914 alkaen Lahden, Pietarsaaren ja Kuokkalan työväennäyttämöiden johtajana. Vuonna 1917 Juuri-Oja oli perustamassa Työväen Näyttämöiden Liittoa.

Suomen sisällissodan loppuvaiheissa Juuri-Oja pakeni Venäjälle yhdessä vaimonsa kanssa. Hän palasi Suomeen 1921 ja toimi Hämeenlinnan Työväen Näyttämön johtajana muutaman vuoden. Juuri-Oja muutti sitten Yhdysvaltoihin ja toimi siellä paikallisilla suomalaisnäyttämöillä.

## Teoksia
* *Naamioimiskoulu : näyttelijöille ja vasta-alkajille*, Zimmermann’in mukaan Sakeus Juuri-Oja. Tieto ja taito 38.   WSOY 1923
* *Siperian kauhu* : tuokiokuva 3:ssa näytöksessä.     Kustannusliike Kirjasto, Hämeenlinna 1923

## Lähteet
* 
* SukuForum: Sakeus Juuri-Oja
* Mikko-Olavi Seppälä: Teatterin hyväksi. Työväenteatterien keskusjärjestön perustaminen 1910-luvulla teoksessa Pia Houni – Pentti Paavolainen – Heta Reitala – Hanna Suutela (toim.) : Esitys katsoo meitä. Näyttämö ja tutkimus 1.  Teatterin tutkimuksen seura, Juuri-Ojasta s. 197
Adp

**Adp** eli **adipose** (WDTC1) on ihmisen lihomiseen vaikuttava geeni. Geeni löytyi vuonna 2007 Texasin yliopistossa tehdyssä tutkimuksessa.

## Lähteet